A participación como expositor na feira de desenvolvemento Local “A forza do local” organizada pola asociación de profesionais de desenvolvemento local de Galicia (Afiprodel) será gratuíta para os expositores seleccionados pola organización e que cumpran cos requisitos e condicións de participación. Para participar deberá enviar a solicitude de inscrición e documentación que corresponda ata a data de remate do prazo: o 8 de novembro de 2015.

**A zona de exposición** será ocupada por proxectos de desenvolvemento local realizados no territorio galego que estean participado ou nos que colaboraran un profesional de desenvolvemento local. Esta zona está localizada na planta primeira do Pazo da Peregrina de Bertamiráns (Ames -A Coruña) e pode albergar ata 17 proxectos. Afiprodel seleccionará os proxectos finalmente participantes, no caso de contar con máis proxectos solicitantes que espazos dispoñibles. Esta selección realizarana o comité organizador da feira nomeado por Afiprodel e os resultados e procedementos serán expostos na web da feira <http://afiprodel.org/feira/>

Os proxectos interesados deberán remitir a [afiprodel.org@gmail.com](mailto:afiprodel.org@gmail.com) ata o 8 de novembro de 2015 a **solicitude de inscrición e a ficha de proxecto** que aparecen na web da feira [na zona de expositores](http://afiprodel.org/feira/expositores/)

Cada proxecto seleccionado estará obrigado a:

* Dispoñer dun **panel expositivo 150x180cm de alto e 110cm** de ancho con elementos para colgar onde quedará resumida a experiencia. O modelo e características deste panel corresponderá ás que o comité organizador de Afiprodel determine e comunicará aos proxecto participantes.
* Achegar e **montar/desmontar** todo o material que desexe instalar na zona de exposición previa autorización do comité organizador de Afiprodel e nas datas e horario que establecen estas normas de participación da feira. Os custes e persoal necesario para estas tarefas correrá a cargo do proxecto-expositor.
* Facilitar coa suficiente antelación o **material audiovisual** e presentacións que desexe expoñer durante a feira, nos formatos que determine a organización da feira.
* A vixilancia e control dos elementos da zona de exposición será responsabilidade dos proxectos e poderá contar co seu propio persoal de atención da súa zona expositiva. Esta zona ten unhas medidas aproximadas de 2m2.
* A participación nesta Feira suporá a autorización do expositor á divulgación dos seus datos e imaxe para as accións de promoción e publicidade do evento que Afiprodel estime convinte, sempre sen fin lucrativo nin comercial.
* A participación nesta Feira suporá a **cesión durante 12 meses do panel expositivo do proxecto a Afiprodel-Galicia** para actividades de exposición intinerante sobre desenvolvemento local en Galicia que esta entidade promova e organice durante estes 12 meses. Afiprodel devolverá a cada proxecto o panel ao remate destes 12 meses e en todo caso o antes do 31 de decembro de 2016.

Cada expositor-proxecto poderá vir acompañado do material que estime convinte (folletos, mesa, pequeno stand, video, elementos de exposicións...)e poderá realizar calquera das actividades divulgativas o promocionais (presentacións en sala de conferencias, exhibicións/degustacións/demostracións en zona de carpas....) que solicite na ficha de inscrición e/ou autorizada por Afiprodel.

**A zona de carpas.** Situada na zona exterior do Pazo da Peregrina de Bertamiráns (Ames- A Coruña) será ocupada por empresas e entidades que desexen expoñer os seus produtos e servizos. Será un espazo activo e dinámico no que poderán realizarse vendas, exhibicións, mostras, actividades de participación…. É un espazo gratuíto no que cada expositor seleccionado poderá instalar o material e produtos que desexe previamente autorizado polo comité organizado de Afiprodel.

Cada expositor interesado deberá solicitar o espazo enviando á [afiprodel@gmail.com](mailto:afiprodel@gmail.com) a ficha de inscrición que aparece a zona web da feira, [apartado expositores](http://afiprodel.org/feira/expositores/)

Os expositores participantes na zona de carpas estarán obrigados a:

* Adaptar a súa zona de exposición e venda ao espazo de carpa finalmente adxudicado que non será inferior a 2m2. Os elementos de exposición serán achegados polo propio expositor e previamente aprobados polo comité organizador de Afiprodel.
* No caso de dispor de carpa propia deberá notificalo ao comité organizador de Afiprodel para que sexa aprobada a súa instalación no recinto.
* Realizar alomenos **unha actividade gratuíta** na feira. Da que informará na inscrición ao comité organizador de Afiprodel: descrición, horario, tipo etc. Poderá ser unha actividade de animación, degustacións de produtos, obradoiros para nenos/as, acción promocional, exhibición etc.. que serán incorporadas e publicitadas na web e promoción da feira. Estas actividades cumplirán con tódolas normas e requisitos legais que lle sexan de aplicación. O expositor deberá contar cos materiais e recursos humanos necesarios para executar as actividades gratuítas que realice na feira.
* Enviar e **montar/desmontar** todo o material que desexe instalar na zona de carpas previa autorización do comité organizador de Afiprodel e nas datas e horario que establecen estas normas de participación da feira. Os custes e persoal necesario para estas tarefas correrá a cargo do expositor.
* Facilitar coa suficiente antelación o **material audiovisual** e presentacións que desexe expoñer durante a feira, nos formatos que determine á organización da feira. Este material será divulgado na zona interior do Pazo a criterio do comité organizador de Afiprodel
* A vixiliancia e control da zona de exposición, venda e actividades será responsabilidade da entidade- empresa expositora
* A participación nesta Feira suporá a autorización do expositor á divulgación dos seus datos e imaxe para as accións de promoción e publicidade do evento que Afiprodel estime convinte, sempre sen fin lucrativo nin comercial.
* Queda prohibida a venda e o servizo de alcohol a menores de 18 anos e nas actividades que se desenvolvan se promoverá a igualdade e non discriminación, os valores de cooperación, responsabilidade e respecto.

**SEGUROS**

A feira contará cun seguro de responsabilidade civil e danos materiais contratado por Afiprodel.

**DATAS E HORARIO DE MONTAXE E DESMONTAXE**

**Montaxe**: venres 27 de novembro dende as 17:00 ás 20:00. O envio de material realizarase para ter chegada no Pazo da Peregrina o venres 27 de novembro dende as 17:00 ata as 19:00h.

**Desmontaxe**: sábado 28 de novembro dende as 20:00horas

O material que non sexa recollido o dia 28 de novembro, quedará Afiprodel encargado de decidir o seu destiño e almacenamento no seu caso.

**Enderezo e datos de contacto:**

Pazo da Peregrina de Bertamiráns

Avd. José Luis Azcárraga, 5

15220 Bertamiráns- Ames (A Coruña)

Tfn: 629 273 627

[Afirprodel.org@gmail.com](mailto:Afirprodel.org@gmail.com)

**Comité organizador da feira de desenvolvemento local de Afiprodel:**

Mª Dolores Pena, Sofia Agrafojo, Rosa Sanchez, Mª Josefa Jiménez

Jose Ramón Esperante, Juan Carlos Carreja